
ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA CLĂDIRI, TERENURI ȘI

DOTĂRI DIVERSE II VEST

BIROUL LOCUINȚE

NR............................................

________________________________________________________________________________                                                          
                                                        RAPORT DE SPECIALITATE

  privind  aprobarea vânzării apartamentului nr.45, situat în imobilul din Timișoara, str. Dacilor nr. 8, conform Sentinţei Civile nr.11462/2019 a Judecătoriei Timişoara, rămasă definitivă în şnur cu Decizia Civilă nr. 1264/06.10.2020 a Tribunalului Timiş


Având în vedere faptul că, prin cererea înregistrată cu nr. SC2019-13313/29.05.2019 numita Gugu Gheorghiţa a solicitat cumpărarea apartamentului nr. 45, situat în imobilul din Timişoara, str. Dacilor nr. 8, iar prin cererea nr. CT2020-448/13.10.2020 reclamanta Gugu Gheorghiţa, prin avocat ales Gherban Aurelian Claudiu, a solicitat îndeplinirea obligaţiilor prevăzute în titlul executoriu.
Având în vedere faptul că, prin dispozitivul Deciziei Civile nr. 1264/06.10.2020 a Tribunalului Timiş, instanța a admis  cererea de apel  formulată de reclamanta Gugu Gheorghiţa, împotriva Sentinţei Civile nr. 11462/29.10.2019 pronunţată de Judecătoria Timişoara în contradictoriu cu intimaţii pârâţi Primăria Municipiului Timişoara, Consiliul Local al Municipiului Timişoara şi schimbă în parte sentinţa civilă apelată în sensul că obligă pârâtul să vândă reclamantei, apartamentul nr. 45, din imobilul situat în Timişoara,  str. Dacilor nr.8, înscris în C.F.nr. 400419-C1-U9(provenită din conversia de pe hârtie a C.F.nr. 123089, nr.top. 5755/XXX) nr.cadastral 400419-C1-U9, calculul valorii apartamentului urmând a fi efectuat cu respectarea dispoziţiilor legale în vigoare la momentul semnării contractului de vânzare-cumpărare în temeiul Legii nr.112/1995.
Având în vedere faptul că, prin Raportul de expertiză tehnică extrajudiciară, întocmit de expert tehnic judiciar ec.Goron Vasile, prețul de vânzare al apartamentului nr. 45, situat în Timișoara str. Dacilor nr. 8, stabilit în conformitate cu dispozitivul sentinţei judecătoreşti,  este de 12.648 Euro, respectiv 61.651 lei, la cursul BNR de 4,8742 lei/1 Euro,  din data de 06.10.2020. 

Având în vedere cele de mai sus, considerăm oportună inițierea unui proiect de hotărâre a Consiliului Local prin care să se ia act de dispozitivul Sentinţei Civile nr.11462/2019 a Judecătoriei Timişoara, rămasă definitivă în şnur cu Decizia Civilă nr. 1264/06.10.2020 a Tribunalului Timiş.





        Propunem:
Emiterea unei hotărâri a Consiliului Local al Municipiului Timișoara, prin care să se ia act de dispozitivul Sentinţei Civile nr.11462/2019 a Judecătoriei Timişoara, rămasă definitivă în şnur cu Decizia Civilă nr. 1264/06.10.2020 a Tribunalului Timiş și să se aprobe vânzarea apartamentului nr.45, situat în imobilul din Timișoara, str. Dacilor nr. 8, înscris în C.F.nr. 400419-C1-U9(provenită din conversia de pe hârtie a C.F.nr. 123089, nr.top. 5755/XXX) nr.cadastral 400419-C1-U9.

